Скупштина општине Врњачка Бања на \_\_\_\_\_\_\_\_\_ седници, одржаној дана \_\_\_\_\_\_\_\_\_\_.2019.године, на основу чл. 29. 30. и 100. Закона о јавној својини (''Сл. гласник РС'', бр. 72/2011, 88/2013, 105/2014, 104/2016 - др. закон, 108/2016, 113/2017 и 95/2018), чл. 99. став 19-21. и 100.Закона о планирању и изградњи изградњи (''Сл. гласник РС'', бр. 72/09, 81/09-испр, 64/10- Одлука УС, 24/11, 121/12, 42/2013-Одлука УС, 50/2013-Одлука УС, 98/2013-Одлука УС, 132/14, 145/14,83/18 и 31/19), чл.3. Уредбе о условима прибављања и отуђења непокретности непосредном погодбом, давања у закуп ставри у јавној својини и поступцима јавног надметања и прикупљања писмених понуда (''Сл. гласник РС'', бр. 16/2018), чл. 62. Одлуке о начину поступања са непокретностима које су у јавној својини Општине Врњачка Бања, односно на којима општина Врњачка Бања има посебна својинска овлашћења (''Сл.лист општине Врњачка Бања'', бр. 28/16- пречишћен текст и 19/17), Одлуке o покретању поступка o одређивању путног земљишта и покретању поступка прибављања и отуђења непокретности у јавну својину општине путем размене („Сл.лист општине Врњачка Бања“, бр.16/16) чл.40. Статута општине Врњачка Бања (''Сл. лист општине Врњачка Бања'', бр.12/19), на предлог Комисије за спровођење поступка располагања непокретностима у јавној својини, доноси

**ОДЛУКУ**

**О ПРИБАВЉАЊУ И ОТУЂЕЊУ ЗЕМЉИШТА ПУТЕМ РАЗМЕНЕ**

Члан 1.

Овом Одлуком **прибавља се** путем размене непокретности **у јавну својину** општине кп.бр.222/1 КО Отроци, површине 551м2 која је у листу непокретности бр. 126 за КО Отроци уписана као власништво Јоксимовић Живана из Отрока а **отуђује** се путем размене непокретности **из јавне својине општине** Јоксимовић Живану из Отрока кп.бр.221/3 КО Отроци површине 503м2 која је листу непокретности бр. 763 за КО Отроци уписана као јавна својина општине.

 Размена непокретности врши се поступком непосредне погодбе и по тржишним условима

Одлуком o покретању поступка o одређивању путног земљишта и покретању поступка прибављања и отуђења непокретности у јавну својину општине („Сл.лист општине Врњачка Бања“, бр.16/16) путем размене угашено је путно земљиште на кп.бр.221/3, површине 503м2 у КО Отроци која је у јавној својини општине и одређена кп.бр.222/1, површине 551м2 у KO Отроци као путно земљиште која је у власништву Јоксимовић Живан из Отрока , ради усаглашавања правног и фактичког стања.

Члан 2.

Поступак прибављања и отуђења путем размене непокретности из чл.1 ове одлуке по спроведеном поступку непосредне погодбеод стране Комисије за спровођење поступка располагања непокретностима у јавној својини се врши се **по тржишним условима без доплате разлике** у тржишној вредности непокретности која се прибавља у јавну својину општине овом разменом и која има већу површину од непокретности која се отуђује из јавне својине општине **у поступку ове резмене**.

Члан 3

О прибављању и отуђењу земљишта путем размене, из ове одлуке закључује се уговор у року од 30 дана од дана доношења ове одлуке, у противном ова Одлука престаје да важи.

Члан 4.

Овлашћује се Председник општине Врњачка Бања да потпише уговор о прибављању и отуђењу путем размене земљишта из ове одлуке у јавну својину општине у рокуод 30 дана од дана доношења ове одлуке.

 Члан 5.

Ова Одлука ступа на снагу осмог дана од дана објављивања у ''Сл.листу општине Врњачка Бања''.

**СКУПШТИНА ОПШТИНЕ ВРЊАЧКА БАЊА**

**Број: 46- 28/16 од \_\_\_\_.2019.године**

 **ПРЕДСЕДНИК**

**СКУПШТИНЕ ОПШТИНЕ**

 **Иван Радовић**

**Образложење**

**ПРАВНИ ОСНОВ**: **чл.99.ст.19, 20. и 21. Закона о планирању и изградњи** (“Службени гласник Републике Србије” бр. 72/09, 81/09 - испр, 64/10 - одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14 и 83/18)прописује да се

Ст.19„**Грађевинско земљиште се прибавља у јавну својину у складу са одредбама Закона о јавној својини које се односе на прибављање других непокретности у јавну својину**“.

Ст.20. „**Прибављање неизграђеног грађевинског земљишта у јавну својину за потребе уређења површина јавне намене, може се, осим у поступку прописаним законом којим се уређује експропријација, спровести и споразумом са власником грађевинског земљишта, на начин и у поступку који се уређује општим актом јединице локалне самоуправе“.**

Ст.21. „**Прибављањем грађевинског земљишта у јавну својину сматра се и размена непокретности“.**

Чл.100. „Грађевинско земљиште у јавној својини се може отуђити или дати у закуп непосредном погодбом у случају:

... 7) размене грађевинског земљишта“.

**Чл.29.ст.4.** **Закона о јавној својини (''Сл. гласник РС'', бр. 72/2011, 88/2013, 105/2014, 104/2016 - др. закон, 108/2016, 113/2017 и 95/2018**), прописује :

 **„Изузетно од става 1. овог члана, непокретне ствари се могу прибавити или отуђити непосредном погодбом, али не испод од стране надлежног органа процењене тржишне вредности непокретности (код отуђења), односно не изнад те вредности (код прибављања), ако у конкретном случају то представља једино могуће решење. Предлог акта, односно акт о оваквом располагању мора да садржи образложење из кога се може утврдити постојање ових околности.“**

**Чл.30.ст.1.** тач. прописује :

**„Изузетно од члана 29. став 1. овог закона, непокретности се могу прибавити у јавну својину путем размене непосредном погодбом, под следећим условима:**

**3) ако се, у случају кад је тржишна вредност непокретности у јавној својини већа од тржишне вредности непокретности која се прибавља у јавну својину на име размене, уговори доплата разлике у новцу у року до 20 дана од дана закључења уговора“.**

**Члан 3** **Уредба о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда ("Сл. гласник РС", бр.16/18)** прописује услове и поступак на следећи начин.

**„Непокретности се могу прибавити у јавну својину непосредном погодбом, али не изнад од стране надлежног органа процењене тржишне вредности непокретности, ако у конкретном случају то представља једино могуће решење, под којим се подразумева:**

**1) случај када непокретност која се прибавља у јавну својину по својим карактеристикама једина одговара потребама власника, корисника, односно носиоца права коришћења, с тим да предлог акта, односно акт о оваквом располагању садржи образложење разлога оправданости и целисходности прибављања са аспекта остварења интереса Републике Србије, аутономне покрајине, односно јединице локалне самоуправе и разлоге због којих се прибављање не би могло реализовати јавним надметањем, односно прикупљањем писмених понуда;**

**Непокретности у јавној својини могу се отуђити из јавне својине непосредном погодбом, али не испод, од стране надлежног органа процењене тржишне вредности непокретности, ако у конкретном случају то представља једино могуће решење, уз посебно образложење разлога оправданости и целисходности отуђења и разлога због којих се отуђење не би могло реализовати јавним надметањем, односно прикупљањем писмених понуда.**

**Пошто надлежни орган донесе акт да се непокретност прибави у јавну својину, односно отуђи из јавне својине непосредном погодбом, формира комисију која по окончаном поступку непосредне погодбе записник са одговарајућим предлогом, доставља надлежном органу.**

**Одлуку о предлогу комисије из става 3. овог члана у погледу прибављања непокретности у јавну својину, односно отуђења непокретности из јавне својине, након спроведеног поступка непосредне погодбе, доноси надлежни орган. „**

**Члан 62 Одлуке о начину поступања са непокретностима које су у јавној својини Општине Врњачка Бања, односно на којима општина Врњачка Бања има посебна својинска овлашћења (''Сл.лист општине Врњачка Бања'', бр. 28/16- пречишћен текст и 19/17),**

„**Грађевинско земљиште се прибавља у јавну својину на начин и у поступку који је прописан Законом о јавној својини подзаконским актима донетим на основу тог закона и одредбама ове Одлуке које регулишу начин, поступак и надлежност органа локалне самоуправе за прибављање осталих непокретности у јавну својину**

**Неизграђено грађевинско земљиште може се прибавити у јавну својину за потребе уређења површина јавне намене споразумом са власником грађевинског земљишта а спроводи се по поступку који је прописан за прибављање грађевинског земљишта непосреном погодбом који је прописан законом, подзаконским актима и одредбама ове Одлуке које регулишу поступак и надлежност органа локалне самоуправе за прибављање осталих непокретности непосредном погодбом у јавну својину.**

**Прибављањем грађевинског земљишта у јавну својину сматра се и размена непокретности и спроводи се по поступку који је прописан одредбама ове Одлуке које регулишу услове, поступак и надлежност органа локалне самоуправе за прибављање осталих непокретности у јавну својину путем размене“.**

**чл.36. Статута општине Врњачка Бања** **(''Сл. лист општине Врњачка Бања'', бр.23/16-пречишћен текст) прописује надлежност Скупштине за одлучивање о отуђењу грађевинског земљишта из јавне својине општине.**

**РАЗЛОЗИ и ОБЈАШЊЕЊА**:

Одлуком o покретању поступка o одређивању путног земљишта и покретању поступка прибављања и отуђења непокретности у јавну својину општине путем размене („Сл.лист општине Врњачка Бања“, бр.16/16) угашено је путно земљиште на кп.бр.221/3, површине 503м2 у КО Отроци која је у јавној својини општине и одређена кп.бр.222/1, површине 551м2 у KO Отроци као путно земљиште која је у власништву Јоксимовић Живан из Отрока , ради усаглашавања правног и фактичког стања.

Процењена **тржишне вредност непокретности износи** 40дин/м2 према процени датој од стране Пореске управе, Филијале Ц- Врњачка Бања, актом бр. 115-464-08-39/16 тако да тржишна вредност кп.бр.222/1 КО Отроци износи 22.040,00 динара а кп.бр.221/3 КО Отроци износи 20.120,00 динара

По наведеној одлуци спроведени су поступци: уписа јавне својине за кп.бр.221/3, површине 503м2 у КО Отроци који је окончан у марту 2019.год., изјашњавања на записнику од 27.7.2016.год учесника пред органом управе о елементима и чињеницама које чине понуде о размени наведених парцела.

 **Комисија** је на састанку од 8.5 2019.год. **утврдила предлог**

**Да се прибави у јавну својину општине** кп.бр.222/1 КО Отроци, површине 551м2 од власника Јоксимовић Живан из Отрока путем размене **по тржишним условима (тржишној цени за обе парцеле од 40 дин/м2)- за** кп.бр.221/3 КО Отроци површине 503м2 отуђењем из јавне својине општине Јоксимовић Живан из Отрока без обавезе општине да Јоксимовић Живану из Отрока плати износ од 1.920,00 динара за разлику од 48м2 за колико је површина парцеле коју прибавља општина већа од парцеле коју отуђује општина у поступку ове резмене, да нема потребе за примопредајом и геодетским снимањем јер су учесници разнеме у поседу ових парцела које прибављају разменом, да плаћање пореза на промет апсолутних права пада на терет општине а трошкова овере и других трошкова терет општине, и да се може наставти са пероцедуром по закону уредби и општинској одлуци о прибављању имовине у јавну својини.

**ФИНАНСИЈСКИ ЊЕФЕКТИ:** Садржани у чл.2.овог предлога одлуке

**СТУПАЊЕ НА СНАГУ И ОБЈАВЉИВАЊЕ** је осмог дана од дана у ’’Сл.листу општине Врњачка Бања’’ у складу са члан 196. ст.3. и 4. **Устава Републике** **Србије** ("Сл. гласник РС", бр. 98/2006)

**ОПШТИНСКА УПРАВА ОПШТИНЕ ВРЊАЧКА БАЊА**

**Број: 46-28 /16 од 8.5.2019.год**.

Руководилац Одсека

**Славица Стаменић**

Одрада,

Љиљана Благојевић

 **НАЧЕЛНИК**

 **ОПШТИНСКЕ УПРАВЕ**

 **Славиша Пауновић**

Р е п у б л и к а С р б и ј а

ОПШТИНА ВРЊАЧКА БАЊА

Општинска управа

Одсек за урбанизам,еколошке и

имовинско-правне послове

Број: 46-28/16

Дана: 8.5.2019.год

ВРЊАЧКА БАЊА

**СКУПШТИНИ ОПШТИНЕ ВРЊАЧКА БАЊА**

**ОПШТИНСКОМ ВЕЋУ ОПШТИНЕ ВРЊАЧКА БАЊА**

ПРЕДМЕТ: **Предлог одлуке** о  **размени** земљишта,

 У прилогу Вам достављамо Предлог одлуке о **прибављању и отуђењу** земљишта **у** јавну својину општине Врњачка Бања путем размене , са фотокопијом пратеће документације.

Oбрада:

Љиљана Благојевић  **Руководилац Одсека**

 **Славица Стаменић**